פגישת היכרות והידוק הקשר בין כפר ברוך לבין ביה"ס היסודי בנהלל-

בתאריך 22.1.18, נפגשנו לימור, מנהלת הקהילה ומיכל, רכזת הקהילה עם תמר, מנהלת ביה"ס היסודי בנהלל.

בפגישה עלו מספר נושאים מרכזיים:

1. כפר ברוך הינו אחד מארבעת היישובים (כרגע חמישה, עד לעזיבה סופית של עדי) המרכיבים את אוכלוסיית ביה"ס ומהווה פלח מרכזי ומשמעותי בביה"ס. תמר ציינה כי הורי כפר ברוך פעילים ותורמים בוועדים הכיתתיים ומתנדבים לפעולה, אולם חסרים נציגים מהורי כפר ברוך ברמת החשיבה וקביעת המדיניות, בוועד ההורים המרכזי. ביה"ס מנוהל בשיתוף פעולה מלא עם וועד ההורים המרכזי ויש להורים השפעה ישירה על המתרחש בו. בשנה החולפת למשל החליט הוועד על שינוי קונספט חגיגות סיום ו', רכישת ציוד באופן מרוכז (מיזם ציוד אחיד לכל תלמיד), מיזם "יום בישובים" ועוד.   
   הוועד עובד בחלוקה לצוותים שעוסקים בנושאים הבאים:
2. וועדת העשרה וחיבור לקהילה (מקצועות העשרה, גיוס תרומות ועוד)
3. וועדת חזות ותחזוקה
4. וועדת אורחות חיים (הסעות, שירותים, מניעת אלימות, ערכים ועוד)
5. צוותים האחראים על ימי שיא במשך השנה.

התרשמנו שיש חשיבות רבה לייצוג של ישוב בוועדות אלה, ובפרט בוועד המרכזי, אנחנו רוצים להשפיע, להיות חלק מהיוזמים ומקבלי ההחלטות, צריכים אתכם ההורים שאכפת להם ורוצים לייצג אותנו – אנא פנו ישירות לתמר מנהלת הבית ספר, דרך המזכירות או דרכי – מיכל.

1. עלתה האפשרות לקיים פגישה של המנהלת וההורים בכפר ברוך. בפגישה תציג תמר את האג'נדה שלה ושל ביה"ס ותשמע אתכם ההורים בבקשות ושאלות (הנושא יעלה בפורומים של הורים ובמידה תהיה הענות נשמח לתאם פגישה זו.
2. פרוייקט בביה"ס ביוזמת והובלת הורי כפר ברוך – אם יש לכם רעיון לפרויקט אותו יובילו הורי כפר ברוך, פרוייקט שדרכו היישוב יורגש ויהיה משמעותי במרחב הבית ספרי, והילדים יוכלו לבוא לידי ביטוי ולהיות גאים על שהיישוב שלהם הוביל אותו, אנא פנו אלינו, לימור או מיכל, ונסייע לקדם ולהוציא לפועל.